The Legend of Zelda: Ocarina of Time

estas agada-aventura videoludo eldonita de Nintendo por la ludilo Nintendo 64 en 1998. Estis la unua The Legend of Zelda videoludo kiu havas tridimensian komputilan grafikon. Ĝi estis eldonita en Japanio la 21-a novembro 1998, kaj en Usono du tagojn poste. La ludo alvenis en Eŭropon la 11-an de decembro de la sama jaro.

Ocarina of Time estis disvolvigita de Nintendo EAD kun 5 direktoroj kiel Eiji Aonuma kaj Yoshiaki Koizumi, kaj estis produktita de Mijamoto Ŝigeru, kiu ankaŭ kreis la serion. Koji Kondo kreis la muzikon. La ludo estis origine dizajnita por la Nintendo 64DD, sed fine estis transdonita al norma 32-bita kartoĉo antaŭ la eldono. La ludanto regas Link, infano kiu la Granda Deku Arbo sendas (kun la feo Navi) savi la regno de Hyrule de la malbona Ganondorf. Link devas fari tion per diversaj metodoj, kiel kompleti kelkarcerojn, navigi supermondon kaj eĉ tempovojaĝi inter mondo kie li estas infano kaj mondo sep jarojn poste kie Ganondorf sklavigis Hyrule kaj Link estas plenkreskulo. La subteksto de la ludo, Ocarina of Time (esperante "Okarino de Tempo") rilatas al okarino en la ludo kiu estas necesa por progresi.

Ocarina of Time estis grandega kritika kaj komerca sukceso ĉe la eldono. Ĝi estis ofte citita kiel la plej bona videoludo, kaj ĝi ricevis kaj perfektan poentaron de Famitsu kaj la plej altan poentaron de Metacritic (kiun ĝi ankoraŭ tenas). La ludo estis ankaŭ tre influa en videoludoj kun tridimensia komputila grafiko, enkondukante trajtojn kiel "celo-seruro" sistemo kaj kuntekst-sentemajn butonojn, kiuj fariĝis komunaj trajtoj en 3D aventuraj videoludoj.

Daŭrigo, The Legend of Zelda: Majora's Mask, estis disvolvigita dum du jaroj kaj estis eldonita en 2000. La ludo estis reeldonita por ĉiu grava Nintendo videoludilo ekde sia origina eldono. Sur GameCube, ĝi ankaŭ inkluziviĝis kun Majora's Mask kaj Master Quest (alternativa ludreĝimo kun dekstramana Link kaj ŝanĝitaj puzloj) en The Legend of Zelda: Collector's Edition. Reludigo por la Nintendo 3DS, nomita The Legend of Zelda: Ocarina of Time 3D, estis eldonita en 2011.
Intrigo
Link havas koŝmaron pri viro en nigra kiraso ĉasante junan knabinon surĉevale. Feo, Navi, vekas lin, kaj diris al li, ke la Granda Deku Arbo vokas lin. Post kolektado de glavo kaj ŝildo, Link renkontiĝas la Granda Deku Arbo, kiu diras al li, ke "malvirta viro de la dezerto" malbenis lin. Link eniras la Grandan Deku Arbon por kuraci lin de la malbeno, kiu prenas la formon de paraziton, kaj mortigas ĝin. Tamen, la malbeno jam tro severe vundis la Granda Deku Arbo, kaj antaŭ ol morti li donas al Link la Smeraldon de Kokirioj, la Spirita Ŝtono de la Arbaro, kaj sendas lin al la Kastelo de Hyrule.

Ĉe la ĝardeno de la Kastelo de Hyrule, Link renkontas Princino Zelda, kiu kredas, ke Ganondorf, la malbona reĝo de la Gerudoj, serĉas la Triforton, sankta restaĵo kiu donas al la tenanto potencon kiel dio. Zelda petas Link trovi la du aliajn Spiritajn Ŝtonojn por eniri la Sanktan Sferon kaj akiri la Triforton antaŭ ol Ganondorf akiras ĝin. La dua Spirita Ŝtono, la Rubeno de Goronoj kaj la Spirita Ŝtono de Fajro, estas trezoro tenita de la gvidanto de la Goronoj, Darunia, kaj Link akiras ĝin kiam li venkas la malbonajn estaĵojn en la Kaverno de Dodongo. La fina Spirita Ŝtono, la Safiro de Zoraoj, estas tenita de la juna princino de la Zoraoj, Ruto, kaj Link ankaŭ akiras ĝin post savi Ruto de la ventro de la monstra fiŝo Ĝabu-Ĝabu (Ruto enamiĝas al Link antaŭ ol ili forlasas la ventron de Ĝabu-Ĝabu, kaj ŝi donas al li la Spiritan Ŝtonon kiel "fianĉiĝa" donaco).

Link revenas al la Kastelo de Hyrule, kie li vidas Ganondorf persekuti Zelda kaj ŝia domzorgistino Impa; Zelda haste donacas al li la Okarino de Tempo dum ili eskapas, dum Link malsukcese provas haltigi Ganondorf. Link eniras en la Templon de Tempo, kie li uzas la okarinon kaj la tri Spiritajn Ŝtonojn por malfermi pordon. La Majstra Glavo estas trans la pordo, kaj Link tiras ĝin, sed ĝi senkonsciigas lin. Ganondorf ŝteliras en la Templon, kaj dum Link estas senkonscia, prenas la Triforton. Ganondorf malkaŝas, ke kiam Link tiris la Majstran Glavon, li malfermis la Sanktan Sferon, kiu permesis Ganondorf preni la Triforton.

Link vekiĝas en la Sankta Sfero sep jarojn poste, nun pli maljuna. Li renkontiĝas Rauru, unu el la sep Saĝuloj kiu protektas la enirejon al la Sankta Sfero. Rauru klarigas, ke la spirito de Link estis sigelita ĝis li estas sufiĉe aĝa por uzi la Majstran Glavon por venki Ganondorf, kiu nun kontrolas Hyrule. La sep Saĝuloj povas kune malliberigi Ganondorf en la Sankta Sfero, sed kvin el ili ne scias, ke ili estas Saĝuloj. Ĉi tiuj Saĝuloj estis ĉiuj amikoj de Link kiam li estis infano: Saria, sia deinfanaĝa amikino, la Saĝulo de la Templo de la Arbaro; Darunia, la Saĝulo de la Templo de Fajro; Ruto, sia fianĉino laŭ teĥnikaĝo kaj la Saĝulo de la Templo de Akvo; Impa, la Saĝulo de la Templo de Ombro; kaj Nabooru, gvidanto de la Gerudoj dum Ganondorf forestas kaj la Saĝulo de la Templo de Spirito. Rauru sendas Link reen al la Templo de Tempo, kie mistera viro nomita Sheik instruas al Link kantojn sur sia harpo kaj gvidas Link al la kvin Temploj kaj iliaj Saĝuloj. Poste trovi la kvin aliajn Saĝulojn, Sheik rivelas sin vere esti Princino Zelda kaj la sepa Saĝulo. Zelda klarigas, ke ĉar la koro de Ganondorf estis malekvilibra, la Triforto dividiĝis en tri pecojn: la Triforto de Potenco, la Triforto de Saĝeco kaj la Triforto de Kuraĝo. Ganondorf nur povis akiri la Triforton de Potenco, kaj la Trifortoj de Saĝeco kaj Kuraĝo iris al Zelda kaj Link respektive.

Subite, Ganondorf kaptas kaj magie teletransportigas Zelda al sia kastelo, kie ŝi estas malliberigita en granda rozkolora kristalo. Ganondorf telepatie klarigas al Link, ke la Triforto povas esti renunuigita kaj uzata ĝuste se la tri tenantoj de la pecoj estus en la sama loko. La aliaj ses Saĝuloj helpas Link eniri la kastelon, kie li venkas Ganondorf kaj liberigas Zelda. Tamen, Ganondorf komencas detrui la kastelon por mortigi Link kaj Zelda. Link kaj Zelda eskapas antaŭ ol la kastelo kolapsas sur ilin, sed Ganondorf uzas la Triforton de Potenco kaj transformiĝas en apro-similan beston nomatan simple Ganon. Ganon batas la Majstran Glavon el la mano de Link, sed li reprenas la glavon kun la helpo de Zelda kaj fine venkas Ganon. La sep Saĝuloj sigelas kune Ganon en la Sankta Sfero, sed li ĵuras venĝon kontraŭ la posteuloj de ili per la Triforto de Potenco.

Fine, Zelda sendas Link reen al lia infanaĝo, ĉar ŝi sentas sin kulpa pro rabado de lia infanaĝo. Navi, sia misio plenumita, foriras, kaj la juna Link denove renkontas Zelda en la ĝardeno de la Kastelo de Hyrule, kiu haltigas Ganondorf transpreni Hyrule.
Referencoj

Kategorio:The Legend of Zelda 
Kategorio:Videoludoj aperintaj en 1998
Kategorio:Agadaj-aventuraj videoludoj
Kategorio:Videoludoj ludeblaj per Nintendo 64
Kategorio:Videoludoj de Nintendo
Kategorio:Videoludoj kreitaj en Japanio